**projektas**

**reg. Nr. T-26**

**2.3.darbotvarkės klausimas**

**Pasvalio rajono savivaldybės taryba**

**Sprendimas**

**Dėl pavedimo PASVALIO RAJONO SAVIVALDYBĖS KONTROLĖS IR AUDITO TARNYBAI**

2019 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 20 straipsnio 2 dalies 10 punktu, Pasvalio rajono savivaldybės Kontrolės ir audito tarnybos nuostatų, patvirtintų Savivaldybės tarybos 2014 m. balandžio 30 d. sprendimu Nr. T1-74 „Dėl Pasvalio rajono savivaldybės Kontrolės ir audito tarnybos nuostatų patvirtinimo“ (su visais aktualiais pakeitimais), 12.1 punktu, ir atsižvelgdama į UAB „Pasvalio autobusų parkas“ valdybos 2019 m. sausio 29 d. prašymą „Dėl UAB „Pasvalio autobusų parkas“ finansinio ir veiklos audito“, Pasvalio rajono savivaldybės taryba nusprendžia

pavesti Pasvalio rajono savivaldybės Kontrolės ir audito tarnybai atlikti UAB „Pasvalio autobusų parkas“ **veiklos auditą už 2016–2018 metus.**

Savivaldybės meras

Parengė

Strateginio planavimo ir investicijų skyriaus

vyriausioji specialistė

Virginija Antanavičienė

2019-01-31 tel. 54 114

Suderinta DVS Nr. RTS-34

Pasvalio rajono savivaldybės tarybai

**AIŠKINAMASIS RAŠTAS**

**Dėl pavedimo PASVALIO RAJONO SAVIVALDYBĖS KONTROLĖS IR AUDITO TARNYBAI**

2019-01-29

Pasvalys

**1. Problemos esmė.**

Vadovaujantis Vietos savivaldos įstatymo bei Pasvalio rajono savivaldybės Kontrolės ir audito tarnybos nuostatų normomis, Savivaldybės kontrolės ir audito tarnyba, turi teisę atlikti neplaninį išorės finansinį ir veiklos auditą Savivaldybės kontroliuojamose įmonėse Savivaldybės tarybos pavedimu.

Vietos savivaldos įstatymo 20 straipsnio 2 dalies 10 punkte nustatyta, kad Savivaldybės meras gali siūlyti Savivaldybės tarybai pavesti Savivaldybės kontrolieriui atlikti veiklos plane nenumatytų Savivaldybės administracijos, Savivaldybės administravimo subjektų ar Savivaldybės kontroliuojamų įmonių finansinį ir veiklos auditą.

Atsižvelgiant į 2018 m. gruodžio 27 d. gautą informaciją apie patikrinimus UAB „Pasvalio autobusų parkas“ iš Lietuvos Respublikos specialiųjų tyrimų tarnybos, tikslinga pavesti Savivaldybės Kontrolės ir audito tarnybai atlikti minėtos bendrovės finansinį ir veiklos auditą.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracija.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė